Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
30 เม.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index รีบาวด์ขึ้นสวนทางกับตลาดในภูมิภาค โดยปิดภาคเช้าที่ระดับ 1,527.77 จุด +5.30 จุด (+0.35%) ด้วยมูลค่าการซื้อขายที่ลดลงมาเหลือ 13,421.71 ลบ.
– Most Positive Impact: PTT(+1.83 จุด)/ADVANC (+0.95 จุด)/ PTTGC(+0.60จุด)
– Most Negative Impact: CPN (-0.36 จุด)/ KBANK (-0.26 จุด)/ CPALL (-0.24 จุด)
จุดสังเกต:การรีบาวด์ของหุ้นใหญ่ในกลุ่ม Energy และ ICT ช่วยสนับสนุนดัชนีให้อยู่ในแดนบวก ขณะที่หุ้นหลักในกลุ่มBank ที่ยังไม่ฟื้นตัวขึ้นมาเป็นปัจจัยจำกัดการขึ้นของตลาด
– ดัชนี Nikkei ตลาดหุ้นญี่ปุ่นวันนี้ปิดร่วงลง -538.94 จุด (-2.69%) แตะที่ระดับ  19,520.01 จุด หลังจากที่ BOJ ตัดสินใจไม่ออกมาตรการผ่อนคลายนโยบายการเงินเพิ่มเติม พร้อมทั้งปรับลดคาดการณ์ GDP และเงินเฟ้อลง
 
แนวโน้มตลาดบ่าย
– เคลื่อนไหวในกรอบ 1,520-1,540 จุด – ค่าเงินยูโรที่เริ่มชะลอการแข็งค่าอาจผลักดันให้ตลาดหุ้นยุโรปฟื้นตัว ขณะที่ราคาน้ำมันที่ทรงตัวในระดับสูงน่าจะสนับสนุนการปรับขึ้นของหุ้นในกลุ่มพลังงาน ทำให้ SET Index ในช่วงบ่ายมีโอกาสแกว่งตัวแดนบวกในกรอบ 1,520-1,540 จุด ส่วนมาตรการผ่อนคลายเงินทุนเคลื่อนย้ายของ ธปท. มองเป็นบวกต่อทิศทางค่าเงินบาทในระยะยาว เรายังชอบหุ้นในกลุ่มอิเล็กทรอนิกส์ อย่าง KCE และ SVI (แนวต้าน: 1,530 และ 1,540 // แนวรับ: 1,520 และ 1,500)
สำหรับภาพใหญ่ เรายังคงมุมมองระมัดระวังต่อทิศทางตลาดในช่วงไตรมาส 2/58(พ.ค.-มิ.ย.) โดยประเมิน downside ที่ 1,440 จุด (ซึ่งอาจไม่ลึกถึงระดับดังกล่าว) จากปัจจัยเสี่ยงเรื่องการปรับลดประมาณการกำไรของบริษัทจดทะเบียนหลังงบไตรมาส 1/58
– หุ้นแนะนำภาคบ่าย: เก็งกำไร TOP (ราคาน้ำมันพุ่งสูงสุดในรอบ 4 เดือน + ค่าการกลั่นแตะระดับสูงสุดในรอบปี + คาดพลิกกลับมากำไรในไตรมาส 1/58) ทยอยสะสม KCE และ ADVANC
 
คำแนะนำ
– กลยุทธ์: “เก็งกำไรในกรอบ 1,500-1,540 จุด” ด้วยความเสี่ยงตลาดที่เพิ่มขึ้นทั้งปัจจัยในและนอกประเทศ จึงแนะนำเพียงเก็งกำไรในวงเงินจำกัดในกรอบ 1,500-1,540 จุด โดยใช้ 1,500 เป็นจุด stop loss หรือชะลอการซื้อ เน้นเก็งกำไรรายตัวในหุ้นที่มีปัจจัยบวก ระยะสั้นชอบหุ้นที่ได้ประโยชน์จากค่าเงินบาทอ่อน 
 
 
 
Trading Idea
– หุ้นเข้า SET50 (21 เม.ย.58): SET50 (+) BLA ITD SUPER TPIPL WHA / (-) BAY BJC KTIS SPALI VGI
– หุ้นพลังงานที่น่าสนใจ:BCP TOP BANPU SGP
 
ประเด็นจับตา/ติดตาม
– (-) ภาวะเงินทุนต่างชาติ -คาดแรงขายจากการปรับสถานะการลงทุนอาจต่อเนื่องไปอีกระยะ แต่ให้จับตาการพลิกลับมาแข็งค่าของเงินบาท (แถว 33 บาท/ดอลลาร์) อาจช่วยชะลอแรงขาย ช่วยจำกัด downside ตลาดระยะสั้น